
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 563 

Το παρόν ΦΕΚ επανεκτυπώθηκε, διότι η αρχική εκτύπωση έγινε εξ εσφαλμένου αντιγράφου της πρώτης απόφασης 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εισαγωγή σιτηρών από τρίτες χώρες - Μέτρα φυτοϋ- 


γειονομικής προστασίας. 1 

Υπερωριακή απασχόληση ενός οδηγού της Νομαρ¬ 
χίας Πειραιά. 2 


ΑΠΟΦΑΣΕΙ Σ 

Αριθ.2326 (1) 

Εισαγωγή σιτηρών από τρίτες χώρες - Μέτρα φυτούγει- 
ονομικής προστασίας 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξει: 

α. του Ν. 1558/85 «Κυβέρνηση και Κυβερνητικά Όργα¬ 
να», όπως και του Π.Δ. 402/88 «Οργανισμός Υπουργείου 
Γεωργίας», όπως ετροποποιήθη και συνεπληρώθη με το 
Π.Δ 385/94. 

β. του Ν. 2147/1952 «περί προλήψεως και καταστολής 
των ασθενειών και εχθρώντων φυτών και περί οργανώσεως 
της φυτοπαθολογικής υπηρεσίας» (ΦΕΚ 155/Α/5-6-1952). 

γ. Του άρθρου 12 του Π.Δ. 332/95 σχετικού με «Μέτρα 
προστασίας κατά την εισαγωγή στη χώρα ή μέσω αυτής 
σε άλλο κράτος μέλος της Ευρωπαϊκής Ένωσης οργανι¬ 
σμών επιβλαβών για τα φυτά ή τα φυτικά προϊόντα και κα¬ 
τά της εξάπλωσής τους στο εσωτερικό της, σε συμμόρ¬ 
φωση προς την οδηγία 77/93/ΕΟΚτου Συμβουλίου» (ΦΕΚ 
178/Α/29-8-95), σε συνδυασμό με τα άρθρα δπαρ.Ι, 9 
παρ.1,10 βπαρ. 6-8,17 και 18του ιδίου Π.Δ, όπως επίσης 
και μετά Παραρτήματα ΙΑ, Ι\/Α και V Β αυτού, 
δ. Την εισήγηση της αρμόδιας Υπηρεσίας 
ε. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

1. Επιτρέπουμε την εισαγωγή σιτηρών προελεύσεως 
Ηνωμένων Πολιτειών Αμερικής, υπό την προϋπόθεση ότι: 

α. Τα εισαγόμενα φορτία συνοδεύονται από τα επίσημα 
πρωτότυπα πιστοποιητικά φυτοϋγείας της αρμόδιας αρ¬ 
χής της χώρας προελεύσεως, τα οποία δεν πρέπει να 
έχουν εκδοθεί ενωρίτερα από 14 ημέρες, πριν την ημερο¬ 
μηνία κατά την οποία το φορτίο εγκαταλείπει την χώρα 
αποστολής και δια των οποίων να βεβαιούται ότι: 


αα) είτε οι σπόροι προέρχονται από περιοχή, στην οποία 
είναι γνωστό ότι δεν υπάρχει το ΤίΙΙθίία ίπάίοα ΜίίΓ3. 

αβ) είτε δεν παρατηρήθηκαν συμπτώματα του ΤΝΙθΙιβ ίη- 
άίθ3 ΜϊΐΓ3 στα φυτά του τόπου παραγωγής κατά την διάρ¬ 
κεια των δύο τελευταίων πλήρων βλαστικών κύκλων, ότι 
ελήφθησαν αντιπροσωπευτικά δείγματα των σπόρων τό¬ 
σο κατά την διάρκεια της συγκομιδής όσο και πριν την 
φόρτωσή τους στο πλοίο, ότι αυτά υπεβλήθησαν σε ερ¬ 
γαστηριακές εξετάσεις και ευρέθησαν κατά τις εξετάσεις 
αυτές απηλλαγμένα από ΤΠΙθΙιβ ίηάίθ3 ΜιΙγβ, των αποτε¬ 
λεσμάτων των εργαστηριακών εξετάσεων αναφερομέ- 
νων σαφώς στο πιστοποιητικό φυτοϋγείας, συμφώνως 
προς τα οριζόμενα στα άρθρα 7,8 και 12 του Π.Δ. 332/95 
ως και στο Παράρτημα ΐν-Α, Κεφ. 1, σημ. 54 του ως άνω 
Π.Δ, ειδικώτερον δε, να αναφέρεται ρητώς «ελέγχθηκε 
και διαπιστώθηκε η απουσία ΤίΙΙβίία ίπάίθ3 ΜίίΓ3». 

β)Θα δηλούται με υπεύθυνη δήλωση του εισαγωγέα το 
είδος και το βάροςτου φορτίου, η χώρα αποστολής, η ημε- 
ροχρονολογία σφίξεως, ο τόπος αφίξεως-εισόδου, ο τό¬ 
πος προορισμού όπως και ο συγκεκριμένος χώρος απο- 
θηκεύσεως (σιταποθήκη-είΐο) αυτού εντός της Ελλάδος. 

γ) Τα εισαγόμενα φορτία θα φορτώνονται σε κλειστά 
φορτηγά οχήματα των οποίων το δάπεδο του χώρου ενα- 
ποθέσεως του φορτίου θα είναι επιστρωμένο με φύλλα 
πλαστικού (πολυαιθυλένιο), όλο δετό φορτίο θα είναι κα¬ 
λυμμένο στην εξωτερική του επιφάνεια κατά τον ίδιο τρό¬ 
πο, ώστε να εμποδίζεται η διάχυση του φορτίου στον έξω 
χώρο. 

2. Τα φορτία να προωθούνται αμέσως στον τόπο προο¬ 
ρισμού τους και στους δηλωθέντες χώρους αποθηκεύσε- 
ως, ειδοποιουμένης προς τούτο της οικείας Υπηρεσίας. 

3. Στα εισαγόμενα φορτία πριντην εκφόρτωσή τους διε- 
νεργείται, υποχρεωτικώς, δειγματοληψία προκειμένου τα 
δείγματα να υποβληθούν σε φυτοϋγειονομικό έλεγχο. Η 
διαδικασία της δειγματοληψίας δεν πρέπει να εμποδίζει 
την κανονική εκφόρτωσή του προϊόντος και δύναται να 
διεξάγεται ταυτοχρόνως με αυτήν. Προς τούτο ο εισαγω- 
γέας-παραλήπτης υποχρεούται όπως ειδοποιεί, τουλάχι¬ 
στον πέντε πλήρεις εργάσιμες ημέρες πριν την αναμενό¬ 
μενη άφιξη του φορτίου, τις αρμόδιες Υπηρεσίες του τό¬ 
που εισόδου όπως και του τόπου προορισμού του 
προϊόντος, υποβάλλων ταυτοχρόνως την υπεύθυνη δή¬ 
λωση του άρθρου 1 β του παρόντος. 

4. Μέχρι την έκδοση των αποτελεσμάτων των εργαστη¬ 
ριακών ελέγχων τα εισαχθέντα σιτηρά, με ευθύνη του ει- 

σαγωγέα και την εποπτεία της αρμόδιας κατά τόπο Υπη¬ 
ρεσίας, η οποία λαμβάνει τα πρόσφορα προς τούτο μέ¬ 
τρα, παραμένουν στους δηλωθέντες αποθηκευτικούς χώ¬ 
ρους και απαγορεύεται η καθ’ οιονδήποτε τρόπο χρησι¬ 
μοποίησή τους ή η μεταφορά τους σε άλλο χώρο. 
Αποδέσμευση επέρχεται μόνον μετά την έκδοση των απο¬ 
τελεσμάτων του εργαστηριακού ελέγχου και υπό την 
προϋπόθεση ότι στα ελεγχθέντα δείγματα σπόρων δεν 
διεπιστώθη ΤίΙΙθΙίε ίπάίοα ΜιΙγη. Στην αντίθετη περίπτωση 
καταστρέφονται, με ευθύνη της αρμόδιας Υπηρεσίας, μα¬ 
ζί με άλλα αποθηκευμένα φορτία μετά των οποίων έχουν 
ενδεχομένως αναμειχθεί, γενομένης σχετικής ανακοινώ- 
σεως προς την Επιτροπή της Ε.Κ. 

5. Σε περίπτωση παραβάσεως των ανωτέρω, εφαρμό¬ 
ζονται οι διατάξεις των άρθρων 17 και 18 του Π.Δ 332/95 
και οι σχετικές ποινικές διατάξεις. Εδικώτερον, για την 
περίπτωση που παρά την ως άνω απαγόρευση εισαχθέ- 
ντες σπόροι θεωρηθέντες, εκ των αποτελεσμάτων των 
εργαστηριακών ελέγχων, ως φυτοϋγειονομικώς επικίνδυ¬ 
νοι, είχαν εξαχθεί δι’ οιονδήποτε λόγον από τους δηλω¬ 
θέντες αποθηκευτικούς χώρους, πριν την έκδοση των ως 
άνω αποτελεσμάτων, επέρχονται οι συνέπειες της περι- 
πτ. ε’ του άρθρου 18 του Π.Δ. 332/95, της εν λόγω περι- 
πτώσεως εξομοιουμένης με εισαγωγή και διακίνηση φυτι¬ 
κών προϊόντων περί των οποίων υπάρχει απόλυτη απαγό¬ 
ρευση. 

6. Σε κάθε περίπτωση, ο εισαγωγέας δικαιούται όπως 
ζητήσει την παρουσία εμπειρογνωμόνων, οριζομένων 
από τον ίδιο, κατά την διαδικασία των εργαστηριακών 
ελέγχων όπως και επανέλεγχο των ληφθέντων δειγμάτων 
σε περίπτωση διαφωνίας του με το αποτέλεσμα του αρχι¬ 
κού ελέγχου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Απριλίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 


Αριθ. 4593 (2) 

Υπερωριακή απασχόληση ενός οδηγού της Νομαρχίας 
Πειραιά 

Η ΝΟΜΑΡΧΗΣ ΠΕΙΡΑΙΑ 
Έχοντας υπόψη τις διατάξεις: 

Ι.α. Του Ν.3200/55 «Περί Διοικητικής Αποκέντρωσης» 


β.Του Ν.2218 και 2240/94 για τη Νομαρχιακή Αυτοδιοίκη¬ 
ση. 

γ.Του Ν.2503/97 (άρθρο 15 παρ.18 εδαφ.2) «Διοίκηση 

,Οργάνωση,στελέχωση της Περιφέρειας. και άλλες 

διατάξεις.» 

δ.Του Ν.2592/98 (άρθρο 15) «Αναπροσαρμογή συντά- 

ξεωνπολιτικών συνταξιούχων του Δημοσίου.και άλλες 

διατάξεις» 

ε,Του Ν.2738/99 (άρθρο 25 παρ.7) «Συλλογικές δια¬ 
πραγματεύσεις στη Δημόσια Διοίκηση και άλλες διατά¬ 
ξεις». 

στ.Του Π.Δ.30/96 «Κώδικας Νομαρχιακής Αυτοδιοίκη¬ 
σης» 

2. Την αριθ. 63/95 απόφαση «Ψήφιση Οργανισμού Εσω¬ 
τερικής Λειτουργίας των Κεντρικών Υπηρεσιών της ΕΝΑ 
Αθηνών - Πειραιώς. 

3. Την ανάγκη υπερωριακής απασχόλησης κατά τις ερ¬ 
γάσιμες ημέρες και τα Σαββατοκύριακα του οδηγού Χα¬ 
ράλαμπου Αρφάνη 

4. Την εγγεγραμμένη πίστωση στον προϋπολογισμό της 
Νομαρχίας μας (ΚΑΕ 0511), αποφασίζουμε: 

Εγκρίνουμε την υπερωριακή απασχόληση του οδηγού 
Χαράλαμπου Αρφάνη για το χρονικό διάστημα από 1-4 - 
2000 μέχρι 31-12-2000 ως εξής : 

Α,Υπερωριακή απογευματινή εργασία κατά τις εργάσι¬ 
μες ημέρες και μέχρι σαράντα (40) ώρες το μήνα. 

Β. Υπερωριακή απασχόληση κατά τα Σαββατοκύριακα 
και μέχρι είκοσι (20) ώρες το μήνα. 

Σύνολο ωρών τις καθημερινές το έτος 40 ώρες και τα 
Σαββατοκύριακα 200 ώρες. 

Γ. Η καθιέρωση της υπερωριακής εργασίας του πιο πά¬ 
νω μοναδικού οδηγού της Νομαρχίας μας κρίνεται απα¬ 
ραίτητη και αναγκαία για την αντιμετώπιση εκτάκτων και 
επειγουσών υπηρεσιακών αναγκών όπως μεταξύ των άλ¬ 
λων του ελέγχου εκτελουμένου έργου σε περιοχές του 
Νομ/κού Δ/τος Πειραιά και παροχής κατευθύνσεων για 
την ολοκλήρωσή τους. 

Δ. Η δαπάνη της υπερωριακής απασχόλησης θα βαρύ¬ 
νει τον ΚΑΕ 0511 του προϋπολογισμού της Νομαρχίας 
μας. 

Η απόφαση αυτή ισχύει από 1-3-2000 και να δημοσιευ- 
θεί στην εφημερίδα της Κυβερνήσεως. 

Πειραιάς, 29 Μαρτίου 2000 
Η Νομάρχης 

ΜΑΙΡΗ ΣΟΡΩΤΟΥ - ΤΣΑΝΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






